text: Zadarska policija traga za biftecima – iz mesnice u Zemuniku Donjem je prije nekoliko dana ukradeno 100 kilograma bifteka, a netragom su nestali i lopov i meso, piše Zadarski.hr.
  
  Nakon kriminalističkog istraživanja policija je pronašla kradljivca: riječ je o 28-godišnjaku koji je opelješio hladnjaču mesnice u vlasništvu 55-godišnjaka u Zemuniku. Ukrao je samo bifteke, a vrijednost im je nekoliko desetaka tisuća kuna.
  
  Protiv njega je podnesena kaznena prijava zbog krađe, no sada se traga za mesom.
  
  Polovicu bifteka, nešto manje od 50 kilograma, policija je pronašla i vratila vlasniku.
  
  U tijeku je potraga za preostalih 50 kilograma prvoklasnih bifteka, za koje se sumnja da su prodani vlasnicima ugostiteljskih objekata na području Zadarske županije, piše Zadarski.hr.